ബംഗാള് ഉള്ക്കടലില് അതിതീവ്ര ന്യൂനമര്ദ്ദം ആന്ധ്രാ ഒഡീഷ തീരങ്ങളില് ചുഴലിക്കാറ്റ് മുന്നറിയിപ്പ് Begin typing your search... X വടക്കന് ബംഗാള് ഉള്ക്കടലില് തീവ്ര ന്യൂനമര്ദം അതിതീവ്ര ന്യൂനമര്ദമായി ശക്തിപ്രാപിച്ചു. വടക്കന് ആന്ധ്രാപ്രദേശ് തെക്കന് ഒഡിഷ തീരങ്ങള്ക്ക് ചുഴലിക്കാറ്റ് ജാഗ്രത മുന്നറിയിപ്പ് നല്കി. വടക്കു കിഴക്കു ബംഗാള് ഉള്ക്കടലില് രൂപപ്പെട്ട അതിതീവ്ര ന്യൂനമര്ദം അടുത്ത 6 മണിക്കൂറില് ശക്തിപ്രാപിച്ച് ചുഴലിക്കാറ്റായി മാറുമെന്നാണ് മുന്നറിയിപ്പ്. നിലവില് ഗോപാല്പുര് ഒഡിഷ തീരത്ത് നിന്ന് ഏകദേശം 470 കി.മീ കിഴക്കുതെക്കുകിഴക്കും കലിംഗപട്ടണം ആന്ധ്രാപ്രദേശ് തീരത്ത് നിന്ന് ഏകദേശം 540 കി.മീ കിഴക്കുവടക്കുകിഴക്കു മാറിയാണ് ന്യൂന മര്ദത്തിന്റെ സ്ഥാനം. വരും മണിക്കൂറുകളില് ശക്തിപ്രാപിക്കുന്ന ന്യൂന മര്ദം ചുഴലിക്കാറ്റായി മാറുമെന്ന് കേന്ദ്ര കാലാവസ്ഥ വകുപ്പിന്റെ ചുഴലിക്കാറ്റ് നിരീക്ഷണ കേന്ദ്രം അറിയിക്കുന്നു. ചുഴലിക്കാറ്റായി മാറിയ ശേഷം പടിഞ്ഞാറ് ദിശയില് സഞ്ചരിച്ചു സെപ്റ്റംബര് 26 നു വൈകുനേരത്തോടുകൂടി വടക്കന് ആന്ധ്രാപ്രദേശ് തെക്കന് ഒഡീഷ തീരത്തു വിശാഖപട്ടണത്തിനും ഗോപാല്പുരിനും ഇടയില് കലിംഗപട്ടണത്തിനു സമീപത്തായി കരയില് പ്രവേശിക്കാന് സാധ്യതയുള്ളതായി കേന്ദ്രകാലാവസ്ഥ വകുപ്പ് അറിയിച്ചു. നിലവില് പ്രവചിക്കപ്പെടുന്ന ന്യൂനമര്ദത്തിന്റെ സഞ്ചാരപഥത്തില് കേരളം ഉള്പ്പെടുന്നില്ല. എന്നിരുന്നാലും കേരളത്തില് സെപ്റ്റംബര് 25 മുതല് 28 വരെയുള്ള ദിവസങ്ങളില് ശക്തമോ അതിശക്തമായതോ ആയ മഴക്കും ശക്തമായ കാറ്റിനും സാധ്യതയുണ്ട്. വിവിധ ജില്ലകളില് യെല്ലോ അലെര്ട്ടുകള് പ്രഖ്യാപിച്ചിരിക്കുന്നു. കടലാക്രമണം, ശക്തമായ ഇടിമിന്നല് തുടങ്ങിയ അപകട സാധ്യതകളെ സംബന്ധിച്ചും ജാഗ്രത പാലിക്കണം. സെപ്റ്റംബര് 27 ,28 തീയതികളില് കേരള തീരത്ത് കടലില് പോകുന്നതിന് ദുരന്ത നിവാരണ അതോറിറ്റി പൂര്ണ്ണ വിലക്കേര്പ്പെടുത്തുകയും ചെയ്തിട്ടുണ്ട്. കേരളത്തില് വരും ദിവസങ്ങളില് ഒറ്റപ്പെട്ട കനത്ത മഴയ്ക്ക് സാധ്യതതെയെന്നാണ് മുന്നറിയിപ്പ്. തെക്കന് കേരളത്തിലാണ് മഴ മുന്നറിയിപ്പ് നിലവിലുള്ളത്. മഴയുടെ സാധ്യത കണക്കിലെടുത്ത് നാല് ജില്ലകളില് ഇന്ന് യെല്ലോ അലേര്ട്ട് നല്കിയിട്ടുണ്ട്. പത്തനംതിട്ട, ആലപ്പുഴ, ഇടുക്കി, കോട്ടയം ജില്ലകളിലാണ് യെല്ലോ അലേര്ട്ട് നല്കിയിട്ടുള്ളത്. ഒറ്റപ്പെട്ട ഇടങ്ങളില് ശക്തമായ മഴയാണ് ഈ ജില്ലകളില് നല്കിയിരിക്കുന്നത്. ഈ ജില്ലകളില് ജില്ലകളിലെ ഒറ്റപ്പെട്ടയിടങ്ങളില് ഇടിമിന്നലോട് കൂടിയ മഴയ്ക്കും മണിക്കൂറില് 40 കിലോ മീറ്റര് വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്നും കേന്ദ്ര കാലാവസ്ഥ വകുപ്പ് അറിയിച്ചു. ഞായറാഴ്ച കൊല്ലം മുതല് എറണാകുളം വരെ ആറ് ജില്ലകളിലും, തിങ്കളാഴ്ചയും, ചൊവ്വാഴ്ചയും തിരുവനന്തപുരം മുതല് തൃശ്ശൂര് വരെയുള്ള ജില്ലകളിലും യെല്ലോ അലേര്ട്ട് നിലവിലുണ്ട്. 24 മണിക്കൂറില് 64.5 മില്ലിമീറ്റര് മുതല് 115.5 മില്ലിമീറ്റര് വരെ മഴ ലഭിക്കുന്ന സാഹചര്യത്തെയാണ് ശക്തമായ മഴ എന്നത് കൊണ്ട് അര്ത്ഥമാക്കുന്നത്. TAGS: Popular X TAGS: